
LIETUVOS RESPUBLIKOS SEIMO KANCELIARIJOS
TEISĖS DEPARTAMENTAS

IŠVADA
DĖL LIETUVOS RESPUBLIKOS VALSTYBĖS POLITIKŲ DARBO UŽMOKESČIO ĮSTATYMO PROJEKTO

Vilnius 

Įvertinę projekto atitiktį Konstitucijai, įstatymams, teisėkūros principams ir teisės technikos taisyklių reikalavimams, teikiame šias pastabas:
1. Atsižvelgiant į tai, kad kartu teikiamo Lietuvos Respublikos valstybės tarnybos įstatymo Nr. VIII-1316 pakeitimo įstatymo projekto, reg. Nr. XIVP-2066(3), 2 straipsnio 11 dalyje apibrėžtoje sąvokoje ,,valstybės politikas“ yra įvardyta „savivaldybės mero“ pareigybė (tokia pati pareigybė yra nurodoma ir Konstitucijos 67, 119, 122, 124, 141, 143 straipsniuose (2022 m. balandžio 21 d. redakcija), siūlytina projekto 2 straipsnio 5 punkte vietoj žodžio ,,merams“ įrašyti žodžius ,,savivaldybių merams“, juolab, kad tokia pareigybė įvardijama ir kitose projekto nuostatose.
2. Projekto 3 straipsnio 2 dalyje vietoj žodžių „Nustatyti pareiginės algos koeficientai galioja“ įrašytini žodžiai „Savivaldybės merui nustatytas pareiginės algos koeficientas taikomas“.
3. Pažymėtina, kad projekte yra du straipsniai tokiu pačiu pavadinimu „Įstatymo taikymas“, kurie reglamentuoja skirtingus dalykus. 

Privatinės teisės skyriaus vyresnysis patarėjas,
laikinai atliekantis departamento direktoriaus funkcijas                                                 Dainius Zebleckis

